Ej amols wiad s eigreiht zen spaadn Romantismus oda zen frejn Realismus, am mejran wiad s owa eiplaziad af n Zomstouß vo de zwoiana Strejminga, reschpektiv wiad s viagstöllt als wej a Autori, dej wou se dene zwou Eioadnunga antgejd.[Fn] Ma koo aa iwaleng iwa Zommaheng mid da sentimentaln Estetik von Biedermeier.[Fn] Za de iring ba d Liasar am lejban un am mejran glesnan Weakn ghejan d Prosastick Babička (1855), Divá Bára (1856) un irane Maarla.[Fn] Božena Němcová is a liberala Mensch mid groußn kulturelln Weitblick gwej. Krejgt houd s a gscheide Derziung; i da derazeiting, selmoling Epochn is s fa Fraua vo iranen Stand normal gwej, daß assa an Tschechisch aa a Deitsch hom kinna.[Fn] Sa wiad vabundna mid de Bamejunga vo da frauatn u da nazionaln Emanzipazion. Mid iran Wiakn hod s si aßdarrunga d Stöllung vo ana tschechischn Vulkspatroni un ana idjelln Hejtari vo da etnischn Identitejt.[Fn] Assa dem literarischn Werk vo da Božena Němcová is a Sujet vom Enteress aa ira Privatlem, nomatle s unglickle Zomalem, d Ejh u ira Baziung z Manna, owa aa Load, politische Varfolgung u gsundnate Baschweaniss, d wou zou irann vuazeiting Toud gfejat hom.[Fn] Sua hams d Hypothes iwa d unejalichat Obstamming vo dar Autori mid afbracht zwengs an migatn Bezouch ze d adling Eltan.[Fn] In 20.